CELEX: 32016D0887
Language: lt
Date: 1464825600000
Title: 2016 m. birželio 2 d. Komisijos įgyvendinimo sprendimas (ES) 2016/887, kuriuo iš dalies keičiamas Sprendimo 2007/777/EB II priedo trečiųjų šalių ir jų dalių, iš kurių leidžiama įvežti į Sąjungą mėsos gaminius ir apdorotus skrandžius, pūsles ir žarnas, sąrašas (pranešta dokumentu Nr. C(2016) 3215) (Tekstas svarbus EEE)

4.6.2016   
            
            
               LT
            
            
               Europos Sąjungos oficialusis leidinys
            
            
               L 148/6
            
         KOMISIJOS ĮGYVENDINIMO SPRENDIMAS (ES) 2016/887
   2016 m. birželio 2 d.
   kuriuo iš dalies keičiamas Sprendimo 2007/777/EB II priedo trečiųjų šalių ir jų dalių, iš kurių leidžiama įvežti į Sąjungą mėsos gaminius ir apdorotus skrandžius, pūsles ir žarnas, sąrašas
   
      
         (pranešta dokumentu Nr. C(2016) 3215)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą, 8 straipsnio 4 dalį ir 9 straipsnio 4 dalies c punktą,
   kadangi:
   
               (1)
            
            
               Komisijos sprendime 2007/777/EB (2) nustatytos, be kita ko, tam tikrų mėsos gaminių ir apdorotų skrandžių, pūslių ir žarnų, kurie buvo apdoroti vienu iš jo II priedo 4 dalyje nurodytų būdų (toliau – prekės), siuntų įvežimo į Sąjungą sąlygos ir pateiktas trečiųjų šalių ir jų dalių, iš kurių leidžiama įvežti į Sąjungą šias prekes, sąrašas;
            
         
               (2)
            
            
               tais atvejais, kai trečiosios šalys buvo suskirstytos į regionus, kad būtų įtrauktos į Sprendimo 2007/777/EB sąrašą, jo II priedo I dalyje išvardytos į regionus suskirstytos jų teritorijos dalys;
            
         
               (3)
            
            
               Sprendimo 2007/777/EB II priedo 2 dalyje pateiktas sąrašas trečiųjų šalių arba jų dalių, iš kurių leidžiama įvežti į Sąjungą tas prekes, jeigu jos buvo apdorotos atitinkamu būdu, nurodytu toje II priedo dalyje. Šiais apdorojimo būdais siekiama pašalinti gyvūnų sveikatai kylančią tam tikrą riziką, susijusią su konkrečiomis prekėmis. To priedo 4 dalyje nurodytas nespecifinio apdorojimo būdas A ir specifinio apdorojimo būdai B–F, išvardyti pagal mažėjantį su konkrečia preke susijusių gyvūnų sveikatai kylančios rizikos intensyvumą;
            
         
               (4)
            
            
               Argentina ir Brazilija paprašė jas įtraukti į Sprendimo 2007/777/EB II priedo 2 dalį nurodant, kad naminių galvijų prekes leidžiama įvežti iš visų jų teritorijos dalių, iš kurių jau leidžiama įvežti į Sąjungą tos pačios rūšies gyvūnų šviežią mėsą, kaip aprašyta Komisijos reglamento (ES) Nr. 206/2010 (3) II priedo 1 dalyje;
            
         
               (5)
            
            
               kadangi į Sąjungą įvežamos prekės turi būti apdorotos vienu iš Sprendimo 2007/777/EB II priedo 4 dalyje nustatytų būdų, turėtų būti iš dalies pakeistas šioms prekėms skirtas į regionus suskirstytų Argentinos ir Brazilijos teritorijų, kurios įvardijamos kaip AR-1, AR-2 ir BR-2, apibūdinimas Sprendimo 2007/777/EB II priedo 1 dalyje, siekiant apibūdinimą priderinti prie Argentinos ir Brazilijos skirstymo į regionus, kuris taikomas naminių galvijų šviežios mėsos įvežimo į Sąjungą tikslais, kaip aprašyta Reglamento (ES) Nr. 206/2010 II priedo 1 dalyje;
            
         
               (6)
            
            
               be to, Brazilija paprašė, kad būtų nustatyta nauja Brazilijos teritorijos dalis, iš kurios būtų leidžiama įvežti į Sąjungą prekes, gautas iš naminių galvijų ir apdorotas specifinio apdorojimo būdu B, nurodytu Sprendimo 2007/777/EB II priedo 4 dalyje. Kadangi tai yra Brazilijos teritorijos dalis, kuri pripažinta neužkrėsta snukio ir nagų liga (4), kurioje Pasaulinė gyvūnų sveikatos organizacija nevykdo vakcinacijos ir kurioje minėtos prekės neapdorojamos specifiniu apdorojimo būdu B, iš tos teritorijos dalies turėtų būti leidžiama įvežti į Sąjungą šias prekes;
            
         
               (7)
            
            
               todėl ta Brazilijos teritorijos dalis turėtų būti įtraukta į Sprendimo 2007/777/EB II priedo 1 dalį kaip BR-4. Iš tos Brazilijos teritorijos dalies, įvardytos kaip BR-4, turėtų būti leidžiama į Sąjungą įvežti iš naminių galvijų gautų prekių siuntas, jeigu prekės buvo apdorotos specifiniu apdorojimo būdu B, nurodytu to priedo 4 dalyje, ir todėl BR-4 turėtų būti įtrauktas į to priedo 2 dalį;
            
         
               (8)
            
            
               todėl Sprendimo 2007/777/EB II priedo 1 ir 2 dalys turėtų būti atitinkamai iš dalies pakeistos;
            
         
               (9)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/777/EB II priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2016 m. birželio 2 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 18, 2003 1 23, p. 11.
   
      (2)  2007 m. lapkričio 29 d. Komisijos sprendimas 2007/777/EB, nustatantis gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinantis Sprendimą 2005/432/EB (OL L 312, 2007 11 30, p. 49).
   
      (3)  2010 m. kovo 12 d. Komisijos reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (OL L 73, 2010 3 20, p. 1).
   
      (4)  http://www.oie.int/en/animal-health-in-the-world/official-disease-status/fmd/list-of-fmd-free-members/
   
      PRIEDAS
      Sprendimo 2007/777/EB II priedas iš dalies keičiamas taip:
      
                  1)
               
               
                  1 dalyje Argentinai ir Brazilijai skirti įrašai pakeičiami taip:
                  
                              „Argentina
                           
                           
                              AR
                           
                           
                              01/2004
                           
                           
                              Visa šalies teritorija
                           
                        
                              AR-1
                           
                           
                              02/2016
                           
                           
                              Teritorijos, nurodytos Reglamento (ES) Nr. 206/2010 II priedo 1 dalyje AR-1 ir AR-3 apibūdinime
                           
                        
                              AR-2
                           
                           
                              02/2016
                           
                           
                              Teritorijos, nurodytos Reglamento (ES) Nr. 206/2010 II priedo 1 dalyje AR-2 apibūdinime
                           
                        
                              Brazilija
                           
                           
                              BR
                           
                           
                              01/2004
                           
                           
                              Visa šalies teritorija
                           
                        
                              BR-1
                           
                           
                              01/2005
                           
                           
                              Rio Grande do Sul, Santa Catarina, Paraná, São Paulo ir Mato Grosso do Sul valstijos
                           
                        
                              BR-2
                           
                           
                              02/2016
                           
                           
                              Teritorijos, nurodytos Reglamento (ES) Nr. 206/2010 II priedo 1 dalyje BR-1, BR-2, BR-3 ir BR-4 apibūdinime
                           
                        
                              BR-3
                           
                           
                              01/2005
                           
                           
                              Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina ir São Paulo valstijos
                           
                        
                              BR-4
                           
                           
                              01/2016
                           
                           
                              Distrito Federal, Acre, Rondônia, Pará, Tocantins, Maranhão, Piauí, Bahia, Ceará, Rio Grande do Norte, Paraíba, Pernambuco, Alagoas ir Sergipe valstijos“
                           
                        
            
                  2)
               
               
                  2 dalyje Brazilijai skirtas įrašas papildomas šia eilute:
                  
                              „Brazilija BR-4
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX“